Eurovision Song Contest: The Story of Fire Saga

Eurovision Song Contest: The Story of Fire Saga on vuonna 2020 ensi-iltansa saanut yhdysvaltalainen musikaalikomediaelokuva, jonka on ohjannut David Dobkin. Elokuva kertoo Eurovision laulukilpailusta, ja sen pääosissa näyttelevät Will Ferrell ja Rachel McAdams, jotka esiintyvät islantilaisen Fire Saga -yhtyeen laulajina tavoitellen pääsyä kilpailemaan Eurovision laulukilpailuun.

Eurovision Song Contest: The Story of Fire Saga sai ensi-iltansa Netflix-palvelussa 26. kesäkuuta 2020. Sen oli tarkoitus saada ensi-iltansa samaan aikaan Eurovision laulukilpailujen kanssa toukokuussa 2020, mutta se siirtyi koronaviruspandemian vuoksi kesäkuulle.

Tuotanto 
Elokuvan käsikirjoittaja ja näyttelijä Will Ferrell tutustui Eurovision laulukilpailuun ruotsalaisen vaimonsa kautta vuonna 1999, jolloin Ruotsi voitti kyseisen kilpailun. Ferrell onkin maininnut tämän syyksi, miksi hän ihastui tähän kilpailuun. 

Elokuvan valmistelua varten Ferrell seurasi toukokuussa 2018 Eurovision laulukilpailuja Lissabonissa, Portugalissa. Ferrell mietti kyseisessä kilpailussa mahdollisia juonikuvioita ja hahmoja elokuvaa varten. Toukokuussa 2019 Rachel McAdams liittyi näyttelijäkokoonpanoon ja heidät havaittiinkin yhdessä Ferrellin kanssa vuoden 2019 Eurovision laulukilpailuiden kenraaliharjoituksissa Tel Avivissa, Israelissa. Yleisökohtauksissa käytettiin kuvaa aidosta kilpailussa paikalla olleesta yleisöstä, mutta itse esiintymislava rakennettiin Lontoon studiolle. Elokuvaa kuvattiin lisäksi Skotlannissa ja Húsavíkissa, Islannissa. Tuotantokustannukset Islannissa olivat 3,6 miljoonaa dollaria, joista Islannin hallitus maksoi lähes miljoona dollaria maan elokuvatuotannon kannustuspalkkiona.

Inspiraationa toimineet aidot Eurovision laulukilpailujen esitykset 
Käsikirjoittajana toiminut Will Ferrell kertoi saaneensa vuosien varrelta inspiraatiota elokuvan tekemiseen aidoista Eurovision laulukilpailuissa nähdyistä esityksistä. Näitä olivat esimerkiksi Saksan Dschinghis Khanin esitys vuodelta 1979, Puolan Donatan&Cleon esitys vuodelta 2014, Suomen Lordin esitys vuodelta 2006 sekä Ukrainan Marija Jaremtšukin esitys vuodelta 2014.

Elokuvassa voikin havaita esimerkiksi Lordia parodioivan esityksen sekä Ukrainan esityksessä nähdyn hamsterin juoksupyörää muistuttavan lavasteen, jonka Ferrell kertoi poimineensa elokuvaan suoraan.

Rooleissa

Cameoroolit 
Elokuvassa esiintyy useita aiemmin Eurovision laulukilpailussa kilpailleita henkilöitä: 

 John Lundvik, Ruotsin edustaja vuonna 2019
 Anna Odobescu, Moldovan edustaja vuonna 2019
 Bilal Hassani, Ranskan edustaja vuonna 2019
 Loreen, Ruotsin edustaja ja vuoden 2012 kilpailun voittaja
 Jessy Matador, Ranskan edustaja vuonna 2010
 Alexander Rybak, Norjan edustaja ja vuoden 2009 kilpailun voittaja sekä Norjan edustaja vuonna 2018
 Jamala, Ukrainan edustaja ja vuoden 2016 kilpailun voittaja  

 Conchita Wurst, Itävallan edustaja ja vuoden 2014 kilpailun voittaja
 Netta Barzilai, Israelin edustaja ja vuoden 2018 kilpailun voittaja
 Elina Netšajeva, Viron edustaja vuonna 2018
 Salvador Sobral, Portugalin edustaja ja vuoden 2017 kilpailun voittaja
 Molly Sandén, Ruotsin edustaja vuonna 2006 Lasten Eurovision laulukilpailussa (Sandénin ääni harmonisoitiin yhteen Rachel McAdamsin äänen kanssa, jolloin saatiin luotua Sigrit Ericksdóttirin ääni.)
Cameoroolissa esiintyy myös juontaja Graham Norton, joka aloitti laulukilpailun Iso-Britannian kommentaattorin pestin vuonna 2009.

Palkinnot ja ehdokkuudet

Paras laulu, Husavik (My Home Town) 

 Hollywood Critics Association Awards -palkinto, 2021
 The Society of Composers and Lyricists -palkinto, 2021

 Critics Choice Awards -ehdokkuus, 2021
 Oscar-ehdokkuus, 2021

Paras äänieditointi 

 Golden Reel -palkinto, 2021

Paras soundtrack 

 Grammy-ehdokkuus, 2020

Lähteet

Aiheesta muualla
 

Vuoden 2020 yhdysvaltalaiset elokuvat
Netflix-alkuperäiselokuvat
Yhdysvaltalaiset komediaelokuvat
David Dobkinin ohjaamat elokuvat
Musiikkielokuvat